ఐక్యరాజ్య సమితి : ప్రపంచవ్యాప్తంగా నీటి కొరత తీవ్రమవుతోంది. ఐక్యరాజ్య సమితి వెల్లడిస్తున్న వివరాలు ఆందోళన కలిగిస్తున్నాయి. 2040 నాటికి అత్యంత పరిమితమైన జల వనరులు ఉన్న ప్రాంతాల్లో ప్రపంచంలోని ప్రతి నలుగురు బాలల్లో ఒకరు జీవిస్తారని, అంటే 60 కోట్ల మందికి అవసరమైన స్థాయిలో నీరు అందుబాటులో ఉండదని తెలుస్తోంది. ఐక్యరాజ్య సమితిలోని అంతర్జాతీయ బాలల అత్యవసర నిధి (యునిసెఫ్) మంగళవారం విడుదల చేసిన నివేదికలో ఈ వివరాలు ఉన్నాయి. సురక్షితమైన నీరు అందుబాటులో లేకపోవడం వల్ల బాలల జీవితాలకు తీవ్రమైన ముప్పు ఏర్పడబోతోందని, వాతావరణ మార్పులు ఈ సమస్యను మరింత దయనీయ స్థితికి చేర్చబోతున్నాయని నివేదిక పేర్కొంది.యునిసెఫ్ ఎగ్జిక్యూటివ్ డైరెక్టర్ ఆంథోనీ లేక్ మాట్లాడుతూ నీరు అత్యంత మౌలికమైనదని తెలిపారు. నీరు లేకపోతే ఏదీ పెరగదన్నారు. ప్రపంచవ్యాప్తంగా కోట్లాది మంది బాలలు సురక్షిత నీటికి దూరమవుతున్నారని తెలిపారు. దీనివల్ల వారి ప్రాణాలకు ముప్పు ఏర్పడుతుందన్నారు. వారి ఆరోగ్యం దెబ్బతింటుందని, భవిష్యత్తు గందరగోళంలో పడుతుందని చెప్పారు. ఇప్పటికైనా సమష్టి చర్యలు చేపట్టకపోతే సంక్షోభం మరింత తీవ్రమవుతుందని హెచ్చరించారు.
aikyarajya samiti : prapanchavyaaptamgaa neeti korata teevramavutondi. aikyarajya samiti velladistunna vivaraalu aandolana kaligistunnaayi. 2040 naatiki atyanta parimitamaina jala vanarulu unna praantaallo prapanchamloni prati naluguru baalallo okaru jeevistaarani, ante 60 kotla mandiki avasaramaina sthaayilo neeru andubaatulo undadani telustondi. aikyarajya samitilooni antarjaatiiya baalala atyavasara nidhi (unisef) mangalavaaram vidudala chesina nivedikalo ee vivaraalu unnaayi. surakshitamaina neeru andubaatulo lekapovadam valla baalala jeevitaalaku teevramaina muppu erpadabotondani, vaataavarana maarpulu ee samasyanu marinta dayaneeya sthitiki cherchabotunnayani nivedika perkondi.unisef egjicutive director aanthonii leak maatlaadutuu neeru atyanta moulikamainadani telipaaru. neeru lekapothe edhee peragadannaru. prapanchavyaaptamgaa kotladi mandi baalalu surakshita neetiki dooramavutunnaarani telipaaru. deenivalla vaari praanaalaku muppu erpadutundannaru. vaari aarogyam debbatintundani, bhavishyattu gandaragolamlo padutundani cheppaaru. ippatikaina samashti charyalu chepattakapothe sankshobham marinta teevramavutundani heccharinchaaru.